

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKI NAČELNIK

KLASA: 406-02/23-01/13

URBROJ: 2186-6-23-2

Petrijanec, 8.9.2023.

Naručitelj Općina Petrijanec, Vladimira Nazora 157, 42206 Petrijanec, OIB: 59042118698, pokrenuo je postupak jednostavne nabave za predmet nabave: Radovi na popravljanju nerazvrstanih cesta i poljskih puteva, oznake, odnosno evidencijskog broja nabave iz Plana nabave Općine Petrijanec za 2023. godinu 53/JN-23/RAD, a za koji predmet nabave se sukladno članku 12. stavak 1. točka 1.a) Zakona o javnoj nabavi (»Narodne novine«, broj 120/16 i 114/22) ne primjenjuje Zakon o javnoj nabavi (»Narodne novine«, broj 120/16 i 114/22), obzirom da je procijenjena vrijednost predmetne nabave radova manja od 66.360,00 eura bez PDV-a.

Ovime Općina Petrijanec zainteresiranim gospodarskim subjektima upućuje:

**POZIV NA DOSTAVU PONUDE**

**u postupku jednostavne nabave za predmet nabave:**

**Radovi na popravljanju nerazvrstanih cesta i poljskih puteva**

1. **Podaci o Naručitelju:**

Općina Petrijanec, Vladimira Nazora 157, 42206 Petrijanec, OIB: 59042118698

Odgovorna osoba naručitelja: općinski načelnik Željko Posavec, mag. ing. mech.

Tel: 042/714-220

Adresa elektroničke pošte: opcina@petrijanec.hr

Internetska adresa: <http://www.petrijanec.hr/>

Osoba zadužena za komunikaciju s ponuditeljima: Željko Posavec; telefon: 042/714-220, e-mail: nacelnik@petrijanec.hr.

**Vrsta postupka javne nabave:** postupak jednostavne nabave.

**Vrsta ugovora o javnoj nabavi:** predmet ugovora su radovi.

**Navod o sukobu interesa**

U predmetnom postupku nabave Naručitelj zbog sukoba interesa ne smije sklapati Ugovor o nabavi s gospodarskim subjektom EULIDA d.o.o., OIB: 26355363805, Donja Višnjica 39a, 42250 Lepoglava.

Ne postoje ostali gospodarski subjekti s kojima Naručitelj ne smije sklapati ugovore o nabavi u smislu odredbi članka 75. - 83. Zakona o javnoj nabavi (»Narodne novine«, broj 120/16 i 114/22).

1. **Evidencijski broj nabave:** 53/JN-23/RAD
2. **Procijenjena vrijednost nabave**: 53.320,00 EUR bez PDV-a, odnosno 66.650,00 EUR s PDV-om.
3. **Predmet nabave**

**CPV oznaka:** 45233142-6 Radovi na popravljanju cesta

Predmet nabave: Radovi na popravljanju nerazvrstanih cesta i poljskih puteva.

**Opis predmeta nabave**:

Predmet nabave su radovi na popravljanju nerazvrstanih cesta i poljskih puteva na području općine Petrijanec. Za popravljanje su predviđene sljedeće ceste i putevi:

* u naselju Petrijanec
	+ NC 1-021 na dijelu katastarske čestice broj 153 i na katastarskoj čestici broj 1027, sve u katastarskoj općini Petrijanec i
	+ NC 2-057 na katastarskoj čestici broj 1401/2 u katastarskoj općini Petrijanec;
* u naselju Nova Ves Petrijanečka
	+ NC 2-107 na katastarskoj čestici broj 731 u katastarskoj općini Nova Ves Petrijanečka.

U naselju Petrijanec planirano je popravljanje nerazvrstane ceste ukupne duljine oko 1.300 metara te je planirana izvedba ceste u širini 3,9 metara. Skica prometnice koja je predmet popravljanja, odnosno radova, sastavni je dio Troškovnika.

U naselju Nova Ves Petrijanečka planirano je popravljanje nerazvrstane ceste, odnosno poljskog puta koji se nalazi na dionici ukupne duljine 1.600 metara te je širine između 3 i 3,5 metara. Za predmetnu je dionicu procijenjena potreba popravljanja oko 60% ukupne površine. Skica predmetne nerazvrstane ceste, odnosno poljskog puta, također se nalazi u Troškovniku.

Odabrani Ponuditelj bit će obavezan prije početka radova izraditi plan izvođenja radova, uključivo i elaborat privremene regulacije prometa za vrijeme izvođenja te obavijestiti vlasnike instalacija koje se nalaze u koridoru predmetne prometnice o izvođenju radova.

Ponuditelj je obvezan u ponudi uračunati sve troškove koji su mu potrebni za izvođenje radova. Tijekom izvođenja radova koji su predmet ovog postupka nabave, odabrani Ponuditelj obvezan je aktivno surađivati s predstavnikom Naručitelja te izvještavati i upoznavati Naručitelja o napretku izvođenja radova, a sve u svrhu izbjegavanja mogućih nedostataka i ispunjavanja svih zahtjeva Naručitelja.

Za sve radove treba primjenjivati važeće tehničke propise, građevinske norme, a upotrijebljeni materijal koji ponuditelj dobavlja i ugrađuje mora odgovarati pozitivnim hrvatskim normama prema Troškovniku koji je sastavni dio ovog Poziva na dostavu ponude.

Odabrani ponuditelj obvezuje se predmetne radove izvesti sukladno Troškovniku, svojoj ponudi, uredno, savjesno i odgovorno, pažnjom dobrog stručnjaka po najvišim profesionalnim standardima, u skladu s pozitivnim propisima, relevantnim zakonima i podzakonskim aktima, pravilima i običajima struke držeći se tehničkih normativa i uzanci koje važe za ovu vrstu radova. Odabrani ponuditelj će sklopljenim ugovorom jamčiti za pravilnu izvedbu i kakvoću izvedenih radova i kvalitetu upotrijebljenog materijala.

**Količina predmeta nabave** detaljno je specificirana u Troškovniku, kao i ostale tehničke specifikacije i detalji radova koji su predmet nabave ovog postupka.

**Troškovnik** čini prilog ovog poziva na dostavu ponude. U troškovniku je potrebno iskazati cijenu za nuđenu uslugu sa i bez PDV-a za cijelo vrijeme trajanja ugovora. Jedinične cijene svake stavke Troškovnika i ukupna cijena ponude bez PDV-a moraju biti zaokružene na dvije decimale te se izražavaju u eurima. Jedinične cijene nepromjenjive su za cijelo vrijeme trajanja ugovora. Ako Ponuditelj ne ispuni troškovnik u skladu sa zahtjevima iz ovog poziva na dostavu ponuda ili promjeni tekst ili količine navedene u obrascu Troškovnika, smatrat će se da je takav troškovnik nepotpun i nevažeći te će ponuda biti odbijena. Sve stavke Troškovnika moraju biti popunjene. Nije dozvoljeno nuditi predmet nabave po grupama.

Ako se nudi jednakovrijedan proizvod Ponuditelj je u obvezi opisati ponuđeno i dokazati sukladnost traženom u pozivu na dostavu ponuda te u ponudi dostaviti dokaz jednakovrijednosti, ako je primjenjivo. Ako to nije navedeno, smatrat će se da je ponuditelj ponudio izvorno opisanu stavku.

U svrhu dokazivanja jednakovrijednosti nuđenih proizvoda Naručitelj će prihvatiti odstupanja u vrijednosti do maksimalno +/- 5 % u odnosu na zahtijevano dokumentacijom o nabavi.

Za slučaj da su u ovom pozivu na dostavu ponuda i Troškovniku navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi Naručitelj ističe da Ponuditelj treba ponuditi predmet nabave u skladu s normama iz ove dokumentacije ili jednakovrijednim normama. Stoga je za svaku navedenu normu navedenu po dotičnom normizacijskom sustavu dozvoljeno nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

Naručitelj ne smije odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio, ako ponuditelj u ponudi na zadovoljavajući način javnom naručitelju dokaže, bilo kojim prikladnim sredstvom što uključuje i sredstva dokazivanja iz članka 213. ZJN 2016, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama

**Način i rok izvršenja**

S Ponuditeljem čija ponuda bude odabrana sklopit će se ugovor o izvođenju radova, u skladu s uvjetima iz ovog poziva na dostavu ponuda i odabranom ponudom.

Planirani početak izvršenja ugovora (izvođenja radova) je odmah po potpisivanju ugovora, to jest odmah po uvođenju odabranog Ponuditelja, odnosno Izvođača, u posao. Izvođač se obvezuje radove koji su predmet nabave izvršiti u krajnjem roku **od 45 (četrdeset i pet) dana** od dana uvođenja u posao.

Ugovor se smatra izvršenim po dovršetku svih ugovorenih radova, ovjeri svih potrebnih dokumenata od strane nadležnih osoba te dostavi ovjerenih dokumenata Naručitelju. Sve sukladno relevantnim propisima i procedurama vezanim uz izvođenje radova.

Nakon završetka radova i dostave jamstva za otklanjanje nedostataka u jamstvenom roku obavit će se primopredaja radova.

Ako se ustanovi kako pojedini radovi nisu izvedeni sukladno ugovoru i postoje nedostaci ili su radovi nekvalitetno izvedeni, Izvođač je obvezan te nedostatke otkloniti o svom trošku. Trošak ispravljanja nedostataka nastalih krivnjom Izvođača, bez obzira na razlog, tereti Izvođača. U slučaju da Izvođač ne otkloni utvrđene nedostatke u datom roku, Naručitelj ima pravo aktivirati jamstvo za uredno ispunjenje ugovora.

Promjena roka izvršenja radova može uslijediti temeljem pisanog zahtjeva Izvođača ukoliko Naručitelj utvrdi opravdanost zahtjeva za promjenom roka.

**Mjesto izvršenja:** Područje općine Petrijanec, naselja Petrijanec i Nova Ves Petrijanečka.

1. **Rok, način i uvjeti plaćanja**:

Predujam je isključen, kao i traženje sredstava osiguranja plaćanja.

Sva plaćanja Naručitelj će izvršiti na poslovni račun odabranog Ponuditelja u roku od 30 dana od zaprimanja elektroničkog računa i pratećih isprava. Račun će Izvođača isporučiti po dostavi cjelokupne dokumentacije koja je predmet nabave na adresu Naručitelja.

1. **Razlozi za isključenje gospodarskog subjekta i kriteriji za kvalitativni odabir gospodarskog subjekta (uvjeti sposobnosti):**
	1. **Osnove za isključenje gospodarskog subjekta**

***Neplaćene dospjele porezne obveze i obveze za mirovinsko i zdravstveno osiguranje***

Javni naručitelj obvezan je isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

a) u RH, ako gospodarski subjekt ima poslovni nastan u RH, ili

b) u RH ili u državi poslovnog nastana gospodarskog subjekta, ako gospodarski subjekt nema poslovni nastan u RH.

Iznimno javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz gore navedenog gospodarski subjekt **u ponudi dostavlja potvrdu Porezne uprave o stanju duga koja ne smije biti starija od 15 dana** računajući od dana upućivanja Poziva.

***Kažnjavanje***

1. Ako je gospodarski subjekt koji ima poslovni nastan u RH ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin RH pravomoćnom presudom osuđena za:

 a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Gospodarski subjekt dužan je **u ponudi dostaviti izjavu** kako bi dokazao nepostojanje osnove za isključenje. Izjavu daje osoba po zakonu ovlaštena za zastupanje gospodarskog subjekta za sebe, za ostale osobe ovlaštene za zastupanje i za gospodarski subjekt (jedna izjava). Izjava ne smije biti starija od 15 dana računajući od dana slanja Poziva. Odgovarajućom izjavom smatrat će se i popunjena izjava iz priloga ovog poziva.

Naručitelj može tijekom postupka nabave radi provjere okolnosti iz ove točke zatražiti dostavu potvrde izdanu od strane nadležnog tijela koje vodi službenu evidenciju o kažnjavanju.

* 1. **Sposobnost za obavljanje profesionalne djelatnosti**

Gospodarski subjekt mora biti upisan u sudski, obrtni, strukovni ili drugi odgovarajući registar u državi njegova poslovnog nastana, kako bi dokazao svoju sposobnost za obavljanje profesionalne djelatnosti i djelatnosti vezane uz predmet nabave.

Za potrebe utvrđivanja gore navedene okolnosti, gospodarski subjekt **u ponudi dostavlja trenutno važeći izvadak iz sudskog, obrtnog, strukovnog ili drugog odgovarajućeg registra** koji se vodi u državi članici njegova poslovnog nastana koji nije stariji od 30 dana od upućivanja ovog Poziva.

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

* 1. **Tehnička i stručna sposobnost**
1. **Popis radova istih ili sličnih predmetu nabave pruženih u godini u kojoj je započeo postupak nabave i tijekom 3 (tri) godine koje prethode toj godini**

Popis sadrži predmet ugovora, vrijednost ugovora (radova), vrijeme i mjesto ispunjenja ugovora te naziv druge ugovorne strane. Popis radova Ponuditelj dostavlja u ponudi u slobodnoj formi.

Ponuditelj mora dokazati da ima minimalno iskustvo u godini u kojoj je započeo postupak ove nabave (2023.) i tijekom 3 godine koje prethode toj godini (2022., 2021. i 2020.).

Iskustvo dokazuje izvršenim radovima prema sljedećem:

* za najmanje 1 (jedan), a najviše za 2 (dva) ista ili slična ugovora kao što je predmet ovog postupka jednostavne nabave, čija je vrijednost (jednog ugovora) ili zbrojena vrijednost (najviše dvaju ugovora) najmanje jednaka procijenjenoj vrijednosti nabave.

Propisani uvjeti tehničke i stručne sposobnosti osiguravaju da gospodarski subjekt ima potrebno iskustvo za izvršenje ugovora o nabavi na odgovarajućoj razini kvalitete te predstavljaju minimalnu razinu sposobnosti koja osigurava da će gospodarski subjekt biti sposoban izvršiti ugovor o nabavi.

1. **Kriterij za odabir ponude**

Kriterij za odabir ponude jeekonomski najpovoljnija ponuda. Naručitelj je u ovom postupku nabave odredio cijenu kao kriterij za određivanje ekonomski najpovoljnije ponude. Ako su dvije ili više valjanih ponuda jednako rangirane prema kriterijima za odabir ponude, Naručitelj će odabrati ponudu koja je zaprimljena ranije.

Ekonomski najpovoljnija ponuda je prihvatljiva ponuda s najvećim brojem bodova koja se temelji na slijedećim kriterijima:

1. Cijena ponude s PDV-om: 100% – 100 bodova

Kriterij za odabir najpovoljnije ponude je cijena ponude gdje Ponuditelji mogu ostvariti maksimalno 100 bodova za ponudu s najnižom cijenom. Pri izračunu ekonomski najpovoljnije ponude za kriterij cijene koristit će se relativni model ocjene ponude.

Svaka ponuda razmatra se u odnosu na najpovoljniju ponudu prema sljedećem:

Cp = Cmin/Cpon x 100

Gdje je: Cp – broj bodova ponuditelja koji se ocjenjuje; Cmin – najmanja ponuđena cijena;

Cpon – cijena ponuditelja koji se ocjenjuje.

Prihvatljiva ponuda sa najvećim brojem bodova bit će ekonomski najpovoljnija ponuda.

1. **Podaci o ponudi**

**Sadržaj i način izrade ponude**

Ponuditelj se pri izradi ponude mora pridržavati zahtjeva i uvjeta iz ovog poziva na dostavu ponuda. Propisani tekst poziva ne smije se mijenjati i nadopunjavati. Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima. Za dijelove ponude koji nisu na hrvatskom jeziku, ponuditelj je obvezan iste dostaviti u izvorniku sa prijevodom ovlaštenog prevoditelja na hrvatskom jeziku.

Ponuda treba sadržavati:

* Ispunjeni i ovjereni Ponudbeni list koji se nalazi u prilogu ovog poziva
* Ispunjeni Troškovnik koji se nalazi u prilogu ovog poziva
* Izjavu o nekažnjavanju koju daje osoba po zakonu ovlaštena za zastupanje gospodarskog subjekta. Odgovarajućom izjavom smatrat će se i popunjena izjava iz priloga ovog poziva
* Potvrdu Porezne uprave o stanju duga koja ne smije biti starija od 15 dana računajući od dana upućivanja Poziva
* Važeći Izvadak iz sudskog/obrtnog registra ne stariji od 30 dana od objave Poziva
* Popis izvršenih usluga u slobodnom formatu
* Ostalo traženo ovim Pozivom na dostavu ponuda.

**Način dostave ponuda i rok za dostavu ponuda**

Ponuda se podnosi preporučenom poštanskom pošiljkom na adresu Naručitelja (Vladimira Nazora 157, 42206 Petrijanec) uz naznaku predmeta nabave, osobnom dostavom u pisarnicu Općine ili u elektronskom obliku elektroničkom poštom na adresu nacelnik@petrijanec.hr i to na način da se obavezno zatraži potvrda o pročitanoj elektronskoj pošti od strane Naručitelja.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Kao predmet u elektronskoj pošti potrebno je navesti naziv nabave i evidencijski broj nabave 53/JN-23/RAD.

**ROK ZA DOSTAVU PONUDA JE 15.9.2023. u 11:00 sati**

**Izmjena, dopuna i povlačenje ponude**

U roku za dostavu ponude ponuditelj može izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje ponude.

**Mjesto, vrijeme i datum otvaranja ponuda**:

Otvaranje ponuda provode ovlašteni predstavnici naručitelja u postupku nabave i nije javno.

Ponuda pristigla nakon isteka roka za dostavu ponuda se neće otvarati, te će se kao zakašnjela ponuda vratiti ponuditelju koji ju je dostavio.

Naručitelj će o postupku otvaranja i pregleda te ocjene ponuda sastaviti zapisnik o otvaranju, pregledu i ocjeni ponuda.

**Način određivanja cijene ponude**

Ponuditelji su dužni ponuditi, tj. upisati cijene (zaokružene na dvije decimale) za svaku stavku troškovnika, na način kako je to određeno u troškovniku, te cijenu ponude bez PDV-a, PDV i cijenu ponude s PDV-om na način kako je to određeno u Ponudbenom listu.

Cijena ponude izražava se u eurima, a piše se brojkama.

Jedinične cijene iskazanu u troškovniku odabranog ponuditelja nepromjenjive su.

Ako ponuditelj nije u sustavu poreza na dodanu vrijednost, na mjesto predviđenom za upis iznosa PDV-a u ponudbenom listu upisuje vrijednost 0 dok za cijenu ponude s porezom na dodanu vrijednost, upisuje isti iznos kao što je upisan na mjestu predviđenom za upis cijene ponude bez poreza na dodanu vrijednost 0.

**Rok valjanosti ponude**

Rok valjanosti ponude ne može biti kraći od 2 mjeseca od dana isteka roka za dostavu ponuda.

1. **OSTALO**

**Izuzetno niska ponuda**

Ako je u ponudi iskazana izuzetno niska cijena ponude ili pojedine jedinične cijene što dovodi u sumnju mogućnosti izvršenja predmeta nabave, Naručitelj može odbiti takvu ponudu. Prije odbijanja ili prihvaćanja takve ponude Naručitelj će pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora.

**Pojašnjenje i upotpunjavanje ponude**

U postupku pregleda i ocjene ponuda naručitelj može pozvati Ponuditelja da pojašnjenjem ili upotpunjavanjem u vezi s traženim dokumentima uklone pogreške, nedostatke ili nejasnoće koje se mogu ukloniti ili pojasne pojedine elemente ponude u dijelu koji se odnosi na ponuđeni predmet nabave. Ukoliko se u postupku pregleda i ocjene ponuda uoči računska pogreška, Naručitelj će istu ispraviti i pozvati Ponuditelja da prihvati ispravak računske pogreške.

Za upotpunjavanje ponuda i prihvat ispravka računske pogreške Ponuditeljima se daje primjereni rok.

**Prijedlog ugovora**

Odabrani ponuditelj je dužan s Naručiteljem sklopiti i potpisati Ugovor, u skladu s uvjetima određenima u Pozivu na dostavu ponuda i odabranom ponudom.

**Komunikacija s naručiteljem**

Sva komunikacija između Naručitelja i gospodarskih subjekata mora biti u pisanom obliku i na hrvatskom jeziku.

**Odredbe o podugovarateljima**:

Gospodarski subjekt koji namjerava dati dio ugovora o nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni

udio)

1. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja).

Gospodarski subjekt koji se podugovara mora u ponudi zasebno dokazati nepostojanje osnova za isključenje te dokazati svoju sposobnost za obavljanje profesionalne djelatnosti.

U slučaju nominiranja podugovaratelja plaćanje je izravno na poslovni račun podugovaratelja.

**Odredbe koje se odnose na zajednicu gospodarskih subjekata**

Ponuditelji iz Zajednice gospodarskih subjekata mogu podnijeti zajedničku ponudu.

Ponuda zajednice gospodarskih subjekata sadrži naziv i sjedište svih ponuditelja iz zajedničke ponude, naziv i sjedište nositelja ponude, imena osoba odgovornih za izvršenje nabave iz zajedničke ponude.

Odgovornost ponuditelja iz zajedničke ponude je solidarna te ponuditelji moraju dati Izjavu o solidarnoj odgovornosti zajedničkih Ponuditelja te istu priložiti ponudi.

U slučaju nuđenja zajedničke ponude, članovi zajednice gospodarskih subjekata obvezni su pojedinačno dokazati da ne postoje razlozi za isključenje Ponuditelja na način kako je opisano u Pozivu te dokazati svoju sposobnost za obavljanje profesionalne djelatnosti.

Ponuditelj koji je samostalno podnio ponudu ne smije istodobno sudjelovati u zajedničkoj ponudi.

U slučaju zajedničke ponude, u ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice. Naručitelj neposredno plaća svakom članu zajednice za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije.

**Zaštita osobnih podataka**

Predajom ponude gospodarski subjekt (ponuditelj) pristaje da se osobni podaci navedeni u njegovoj ponudi obrađuju i čuvaju za potrebe Naručitelja u ovom postupku nabave.

S osobnim podacima navedenim u ponudi, naručitelj će postupati sukladno Uredbi EU 2016/679 Europskog parlament i Vijeća od 27. travnja 2016. o zaštiti pojedinaca u vezi s obradom osobnih podataka i slobodnom kretanju takvih podataka te stavljanju izvan snage Direktive 95/46/EZ (Opća uredba o zaštiti podataka) i sukladno Zakonu o provedbi Opće uredbe o zaštiti podataka (NN42/18).

**Posebni i drugi uvjeti za izvršenje ugovora**

Predmet nabave treba izvršiti u skladu s primjenjivim zakonskima propisima i pravilima struke te ponudi i ugovoru.

Gospodarski subjekt, tj. odabrani Izvođač se mora tijekom izvršenja ugovora pridržavati primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

Strani tehnički stručnjaci moraju poznavati hrvatski jezik u pismu i govoru, ili Izvođači moraju osigurati stalnu uslugu prevođenja na hrvatski jezik o svom trošku.

Svi gospodarski subjekti koji sudjeluju u izvršenju ugovora, obvezni su zadovoljiti uvjete iz područja djelatnosti koju će obavljati, u skladu s važećim zakonima Republike Hrvatske koji se odnose na tu djelatnost. Tražene zahtjeve moraju ispuniti pojedinačno svi gospodarski subjekti koji će izvoditi radove na građevini koja je predmet ove nabave (ponuditelj, u slučaju zajednice gospodarskih subjekata pojedinačno svi članovi zajednice, podugovaratelj ili drugi).

Graditi i/ili izvoditi radove na građevini može pravna ili fizička osoba, registrirana za obavljanje djelatnosti građenja, odnosno za izvođenje pojedinih radova koja ispunjava uvjete propisane relevantnim zakonskim i podzakonskim propisima te posebnim propisima kojima se uređuje gradnja. Odabrani je ponuditelj stoga sve radove koji su predmet nabave dužan izvoditi uz osiguranje svih uvjeta propisanih aktima koji se odnose na vrstu radova koji su predmet ovog postupka nabave.

Posebne uzance u građenju neće se primjenjivati.

Izvođač je dužan pravovremeno poduzimati mjere za sigurnost građevine, radova, opreme, materijala, djelatnika, prolaznika, prometa, susjednih građevina i okoline. Izvođač je odgovoran za štete nanesene trećim licima koje nastanu u vezi s izvršenjem ugovora.

**Jamstvo za uredno izvršenje ugovora**

Odabrani ponuditelj je dužan u roku od pet (5) dana od dana potpisivanja Ugovora, Naručitelju predati jamstvo za uredno ispunjenje Ugovora o nabavi u vrijednosti 10% (deset posto) ugovorenog iznosa bez PDV-a, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice, koje mora važiti za cijelo razdoblje važenja ugovora.

U slučaju sklapanja ugovora sa Zajednicom gospodarskih subjekata jamstvo za uredno ispunjenje ugovora može dostaviti bilo koji član iz Zajednice gospodarskih subjekata, u cijelosti ili parcijalno s članom/ovima, pod uvjetom da jamstvo za uredno ispunjenje ugovora, u bilo kojem slučaju treba iznositi 10% (deset posto) od vrijednosti ukupno ugovorenih radova bez PDV-a.

Ako jamstvo za uredno izvršenje ugovora ne bude naplaćeno, korisnik će ga vratiti odabranom ponuditelju nakon isteka ugovora i dostave jamstva za otklanjanje nedostataka u jamstvenom roku.

**Jamstvo za otklanjanje nedostataka u jamstvenom roku**

Odabrani ponuditelj je dužan na dan primopredaje radova Naručitelju predati jamstvo za otklanjanje nedostataka u jamstvenom roku u vrijednosti 10% (deset posto) od cijene izvedenih radova (bez PDV-a), u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice. Minimalni jamstveni rok daje se u trajanju od 12 (dvanaest) mjeseci od završetka radova.

U slučaju sklapanja Ugovora sa zajednicom gospodarskih subjekata jamstvo u obliku zadužnice za otklanjanje nedostataka u jamstvenom roku mora glasiti na sve članove zajednice, a ne samo na jednog člana, te jamstvo mora sadržavati navod o tome da je riječ o zajednici gospodarskih subjekata.

Jamstvo za otklanjanje nedostataka u jamstvenom roku odnosi se za slučaj da odabrani ponuditelj u jamstvenom roku ne ispuni obveze za otklanjanje nedostataka koje ima po osnovi danog jamstva na kvalitetu i kvantitetu radova u odnosu na ugovorne odredbe i pravila struke nakon izvršene primopredaje radova.

Odabrani ponuditelj je obvezan u jamstvenom roku na pisani poziv Naručitelja, o svom trošku i na svoj rizik, otkloniti svaki nedostatak koji je nastao zbog njegovog propusta, nekvalitetnog rada ili nepostizanja ugovorne namjene i/ili propisane kvalitete.

Ako odabrani ponuditelj na pisani poziv Naručitelja ne otkloni nedostatak u roku koji je određen u pisanom pozivu Naručitelja, Naručitelj ima pravo otkloniti nedostatak na teret odabranog ponuditelja te trošak otklanjanja nedostataka naplatiti iz jamstva za otklanjanje nedostataka u jamstvenom roku.

Po isteku jamstvenog roka, Naručitelj će odabranom ponuditelju vratiti jamstvo za otklanjanje nedostataka u jamstvenom roku.

Umjesto jamstva za uredno izvršenje ugovora / otklanjanje nedostataka u jamstvenom roku u obliku bjanko zadužnice, ponuditelj može dati novčani polog u traženom iznosu u korist računa Naručitelja.

**Ugovorna kazna**

Naručitelj može odabranom gospodarskom subjektu, naplatiti ugovornu kaznu po dnevnoj stopi od 1‰ (jedanpromil) od ukupno ugovorene cijene bez PDV-a za svaki dan zakašnjenja u odnosu na utvrđeni rok izvršenja ugovora. Ukupni iznos ugovorne kazne ne može prekoračiti 5 % ukupno ugovorene vrijednosti (cijene) bez PDV-a.

**Obilazak lokacije**

Naručitelj je svu raspoloživu dokumentaciju stavio na raspolaganje u okviru Poziva na dostavu ponuda. Gospodarski subjekti ponuditelji mogu prije podnošenja ponude obići lokacije izvođenja radova kako bi se detaljno upoznali s radovima koje je potrebno izvesti u svezi s ovim predmetom nabave. Obilazak lokacije nije obavezan te ovisi o izboru ponuditelja i ne utječe na donošenje odluke o odabiru te prilaganje potvrde o pregledu lokacije u ponudi nije potrebno. Predajom ponude smatra se da je ponuditelj upoznat sa stanjem lokacije i zahtjevima troškovnika. Troškove obilaska snosi gospodarski subjekt. Obilazak lokacije izvođenja radova ponuditelji mogu obaviti u terminu prema dogovoru s Naručiteljem. Kontakt osoba vezano uz obilazak lokacije je Željko Posavec, načelnik, te se termini mogu dogovoriti kontaktiranjem telefonski ili mailom na kontakte navedene u pozivu pod podacima naručitelja.

**PRILOZI POZIVA NA DOSTAVU PONUDA:**

Ponudbeni list

Troškovnik

Ogledni primjerak Izjave o nekažnjavanju

**PRILOG 1. Ponudbeni list**

**PONUDBENI LIST**

|  |  |  |
| --- | --- | --- |
| 1. | Naziv i sjedište naručitelja: | Općina PetrijanecVladimira Nazora 15742206 Petrijanec |
|  | **Zajednica gospodarskih subjekata (zaokružiti)** |  **DA NE** |
| 2. | Podaci o ponuditelju/članu zajednice gospodarskih subjekata ovlaštenog za komunikaciju s naručiteljem: |  |
| 2.1. | Naziv ponuditelja: |  |
|  | Sjedište ponuditelja |  |
|  | Adresa ponuditelja |  |
|  | OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) |  |
|  | IBAN broj računa |  |
|  | Navod o tome je li ponuditelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba ponuditelja |  |
|  | Broj telefona |  |
|  | Broj telefaksa |  |
| 3. | Predmet nabave | Radovi na popravljanju nerazvrstanih cesta i poljskih puteva, 53/JN-23/RAD  |
| 4. | Podaci o podugovarateljima i podaci o dijelu ugovora o jednostavnoj nabavi, ako se dio ugovora o jednostavnoj nabavi daje u podugovor |  |
|  | Naziv i sjedište podugovaratelja |  |
|  | Adresa podugovaratelja |  |
|  | OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) |  |
|  | IBAN broj računa |  |
|  | Navod o tome je li podugovaratelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba podugovaratelja |  |
|  | Broj telefona |  |
|  | Broj telefaksa  |  |
|  | Podatak o dijelu ugovora koji se daje u podugovor |  |
| 5. | Cijena ponude bez poreza na dodanu vrijednost – brojkama, u eurima |  |
| 6. | Iznos poreza na dodanu vrijednost – brojkama, u eurima |  |
| 7. | Cijena ponude s porezom na dodanu vrijednost – brojkama, u eurima |  |
| 8. | Rok valjanosti ponude | **2 mjeseca** |
| 9. | Rok plaćanja |  |
| 10. | Broj i datum ponude |  |

**Obavezno ispuniti sve stavke**

**Uz ponudbeni list dostavljamo sljedeće priloge ponudi:**

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
3. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
4. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
5. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
6. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
7. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ponuditelj:**

 (upisati ime i prezime osobe ovlaštene za zastupanje ponuditelja)

 (potpis i pečat)